Publication: Magyar Közlöny
Issue: MK-1999-4 (Year: 1999, Number: 4)
Era: 1990-2004
Section: 54. számú melléklet a 8/1999. (I. 20.) FVM rendelethez
Paragraph Index: 2063

2. Törzskönyvezés, teljesítményvizsgálat végzése, tenyészérték megállapítása 2.1. Származásnyilvántartás (kancafedeztetés-nyilvántartás) — támogatást igényelhet a törzskönyvező szervezet, a kancafedeztetés nyilvántartásáért. Az igényjogosultságot az OMMI által hitelesített, iktatott és hatvan napnál nem régebbi származásnyilvántartással kell igazolni, melyről kiadott igazolást az igénylőlaphoz mellékelni kell. Amennyiben az OMMI az igénylő, a jogosultságot az érintett tenyésztő egyesület ellenjegyzi. 2.2. Törzskönyvi ellenőrzésben tartás (tenyészkancák) — támogatást igényelhet az elismert tenyésztő szervezet a törzskönyvi nyilvántartásért, a méneskönyv előkészítésért. A tenyésztők a törzskönyvezéshez nyújtott támogatást a tenyésztőszervezeten keresztül igénylik. Az igényjogosultságot az OMMI által hitelesített, iktatott és hatvan napnál nem régebbi törzskönyvi adatokról kiadott igazolással kell igazolni, melyet az igénylőlaphoz mellékelni kell. 2.3. Származásellenőrzés — támogatást igényelhet a tenyésztő, ha a származásellenőrzés érdekében az OMMI vércsoport vizsgálatot rendel el, és a vizsgálat alapján a szülők nem zárhatók ki. Az igényjogosultságot hivatalosan az OMMI igazolja, melyet a hatvan napon belül kiállított igénylőlaphoz mellékelni kell. 2.4. Tenyészkanca tenyészértékbecslés — támogatást igényelhet az elismert tenyésztő szervezet a tenyészkancák tenyészértékbecsléséért. Az igényjogosultságot hivatalosan az OMMI igazolja, az ellenőrzött és hitelesített tenyészértékbecslési listák és rangsorok alapján, mely igazolást a hatvan napon belül kiállított igénylőlaphoz mellékelni kell. 2.5. Méncsikók központi sajátteljesítmény-vizsgálata — támogatást igényelhet az elismert tenyésztő szervezet a méncsikók Teljesítményvizsgálati Kódexben meghatározott központi méntelepi sajátteljesítmény-vizsgálatáért. Az igényjogosultságot hivatalosan az OMMI igazolja, melyet a hatvan napon belül kiállított igénylőlaphoz mellékelni kell. 1999/4. szám VI. Baromfi- és egyes kisállattenyésztés

Source: https://magyarkozlony.hu/hivatalos-lapok/824324b3cb970242d950218f54070cafe1db4a9a/dokumentumok/83d10710c4568f9b8f6b14a1c1588c8e759a0d44/letoltes